GoldenEye 007

GoldenEye 007 er et førstepersonsskytespill til Nintendo 64 utviklet av Rare som kom ut i 1997. Spillet er basert på James Bond-filmen GoldenEye. I spillets enspillermodusen tar man på seg rollen som James Bond som skal forhindre et kriminelt syndikat fra å ta i bruk et satelittvåpen. I flerspillermodusen kan opptil fire spillere konkurrere i deathmatch-moduser gjennom split screen-spilling.

Spillets utvikling begynte i januar 1995 og ble tatt opp av en uerfaren gruppe med Martin Hollis som leder, og ble fullført iløpet av to og et halvt år. Til å begynne med skulle spillet være et siderullende plattform spill til Super Nintendo, men utviklet seg til å bli et 3D-skytespill inspirert av Doom og Virtua Cop. Rare var innom filmsettet til GoldenEye flere ganger for å bruke filmen som referanse, og Eon Productions og Metro-Goldwyn-Mayer lot dem utvide spillet med andeler som ikke var med i filmen.

Spillet kom ut i august 1997, to år etter at filmen kom ut, men kort tid etter oppfølgeren, Tomorrow Never Dies. Forventningene var lave blant mediene iløpet av utviklingen, men etter at det kom ut ble det godt mottatt og solgte over åtte millioner eksemplarer, hvilket gjorde det til det tredjebestselgende Nintendo 64-spillet. Spillet ble rost for det visuelle, dybden i spillingen, variasjonen, og flerspillermodusen. I 1998 mottok spillet en BAFTA Interactive Entertainment Award og fire priser fra Academy of Interactive Arts & Sciences.

GoldenEye 007 viste at førstepersonsskytespill kunne være levedyktige også på konsoller, og var starten på begynnelsen til den sjangerens overgang fra Doom-stilen til en mer realistisk spillform. Det var blant de første spillene som tok i bruk atmosfærefylte enkeltspilleroppdrag, snikspillelementer og flerspiller deathmatchmodus på konsoll. Rare ga ut en ånderlig oppfølger i 2000, Perfect Dark. I 2010 kom en nyversjon ut utviklet av Eurocom, også kalt GoldenEye 007. Originalspillet ble sluppet ut på nytt på Xbox One gjennom Xbox Game Pass og Nintendo Switch gjennom Nintendo Switch Online i januar 2023.

Referanser

Eksterne lenker 

 

James Bond-spill
Videospill fra 1997
Førstepersonsskytespill
Nintendo 64-spill
Golden Joystick Awards-vinnere
D.I.C.E. Awards-vinnere
Videospill utviklet i Storbritannia